## Uredba o objedinjenom mjesečnom prikupljanju podataka po osiguranicima, o obveznim doprinosima, porezu na dohodak i prirezu na porez na dohodak od nesamostalnog rada i samostalne djelatnosti i o uplat

### NN 79/2001 (14.9.2001.), Uredba o objedinjenom mjesečnom prikupljanju podataka po osiguranicima, o obveznim doprinosima, porezu na dohodak i prirezu na porez na dohodak od nesamostalnog rada i samostalne djelatnosti i o uplat

# VLADA REPUBLIKE HRVATSKE

1340

Na teme­lju članka 1. Zakona o ovlasti Vlade Repub­like Hr­vat­ske da
uredbama uređuje pojedina pita­nja iz djelokruga Zastupničkog doma Hrvatskoga
državnog sabora (»Narodne novine«, broj 97/00) Vlada Republike Hrvatske je na
sjednici održanoj 13. rujna 2001. donijela

## UREDBU

### O OBJEDINJENOM MJESEČNOM PRIKUPLJANJU PODATAKA PO OSIGURANICIMA, O OBVEZNIM DOPRINOSIMA, POREZU NA DOHODAK I PRIREZU NA POREZ NA DOHODAK OD NESAMOSTALNOG RADA I SAMOSTALNE DJELATNOSTI I O UPLATAMA

I. OPĆE ODREDBE

Članak 1.

Ovom Uredbom propisuje se obveza objedi­njenog mjesečnog prikup­lja­nja
i obrade podataka o obračunatim i naplaćenim obveznim doprinosima, porezu na
dohodak i prirezu na porez na dohodak od nesamostalnog rada i samostalne
djelatnosti i podataka o ­njihovim uplatama.

Članak 2.

Središ­nji re­gistar
osiguranika, (u daljnjem tekstu: REGOS) vrši objedi­njeno prikup­lja­nje i
obradu podataka iz članka 1. ove Uredbe.

II. NAČIN PRIKUPLJANJA PODATAKA

Članak 3.

Podaci iz članka 1. ove Uredbe prikup­ljat će se putem jedinstvenog
Obrasca R-S, Specifikacija po osiguranicima o obračuna­tim/naplaćenim obveznim
doprinosima, porezu na dohodak i prirezu na porez na dohodak (u daljnjem
tekstu: Obrazac R-S), koji će sadržavati podatke po osiguranicima obveznika
uplate.

Članak 4.

Obrazac R-S iz članka 3. ove
Uredbe objedinit će podatke o utvrđenim:

1. doprinosima za obvezno
mirovinsko osigura­nje na teme­lju generacijske solidarnosti;

2. doprinosima za obvezno mirovinsko osigura­nje za starost na teme­lju
individualne kapitalizirane šted­nje;

3. doprinosima za obvezno zdravstveno osigura­nje;

4. doprinosima za zapoš­ljava­nje;

5. porezima na dohodak i prirezu na porez na dohodak.

III. OBVEZNICI PODNOŠENJA PODATAKA

Članak 5.

Obveznici dostav­lja­nja podataka iz članka 4. ove Uredbe su svi
obveznici uplate obveznih doprinosa, poreza na dohodak i prireza na porez na
dohodak.

Iznimno od stavka 1. ovog članka, za obveznike koji ostvaruju dohodak od
samostalne djelatnosti, obveznici podnošenja podataka o osnovicama i stopama za
obračun obveznih doprinosa i predujma poreza na dohodak su institucije nadležne
za ­njihovo utvrđiva­nje.

IV. MJESTO I ROK ZA PODNOŠENJE PODATAKA

Članak 6.

Obrazac R-S se podnosi REGOS-u.

Za obveznike koji ostvaruju dohodak od samostalne djelatnosti REGOS, po
službenoj dužnosti, generira Obrazac R-S teme­ljem podataka dobivenih na način
iz članka 5. stavak 2. ove Ured­be.

Naloge za plaća­nja odnosnih
obveza iz članka 4. ove Uredbe, ispostav­ljene na teret svog računa određenog
za izvrše­nje i evidentira­nje neizvršenih osnova za plaća­nje, obveznik uplate
istovremeno podnosi u nadležnu instituciju za kontrolu i naplatu javnih dava­nja.

Podaci i nalozi za plaća­nje
dostav­ljaju se na papirnom ili magnetnom mediju, odnosno elektroničkim putem.

Članak 7.

Obveznici iz članka 5. stavka
1. ove Uredbe dužni su prilikom svakog plaća­nja javnih dava­nja iz članka 4.
ove Uredbe dostaviti podatke REGOS-u na Obrascu R-S.

Obveznici iz prethodnog
stavka podnose podatke do kraja mjeseca u kojem je dospjela obveza plaća­nja, i
ako nije bilo plaća­nja javnih dava­nja iz članka 4. ove Uredbe.

Obveznici iz članka 5. stavka
2. ove Uredbe dužni su prilikom svakog utvrđiva­nja podataka iz članka 4. ove
Uredbe, bez odgađa­nja dostaviti podatke.

V. OBRADA PODATAKA

Članak 8.

Po zaprima­nju podataka na Obrascu R-S, REGOS će, zajedno s nadležnom
institucijom iz članka 6. stavka 3. ove Uredbe putem poziva na broj uparivati
podatke s obrasca sa podacima na nalozima za plaća­nja doprinosa, poreza na
dohodak i prireza na porez na dohodak.

Članak 9.

Po izvršenom usklađiva­nju podataka sa Obrasca R-S i naloga za plaća­nja,
nadležna institucija iz članka 6. stavka 3. ove Uredbe daje nalog za plaća­nje
na izvrše­nje u ovlaštenu organizaciju za obav­lja­nje platnog prometa u kojoj
se vodi račun platite­lja.

Ovlaštena organizacija za obav­lja­nje platnog prometa koja vodi račun
primate­lja, dužna je podatke o izvrše­nju naloga dostaviti REGOS-u najkasnije
iduće­g radnog dana.

VI. DJELOKRUG

Članak 10.

U svrhu objedi­njava­nja podataka o utvrđenim i naplaćenim obveznim
doprinosima, porezu na dohodak i prirezu na porez na dohodak od nesamostalnog
rada i samostalne djelatnosti i podataka o uplatama, REGOS ustrojava i vodi
središ­nji re­gistar o podacima iz članka 4. ove Uredbe.

Članak 11.

Radi ustrojava­nja i vođe­nja središ­nje­g re­gistra iz članka 10. ove
Uredbe, REGOS obav­lja i poslove koji se odnose na:

1. formira­nje, održava­nje i korište­nje objed­injenih podataka o
obveznim doprinosima, porezu na dohodak i prirezu na porez na dohodak, iz
podataka dobivenih od povezanih institucija, Obrasca R-S i naloga za plaća­nje;

2. evidentira­nje podataka o obveznicima uplate doprinosa i poreza na
dohodak i prireza na porez na dohodak od nesamostalnog rada i samostalne
djelatnosti;

3. preuzima­nje evidentira­nje i praće­nje podataka iz članka 4. ove
Uredbe po osiguranicima, te ­njihovo pros­ljeđiva­nje Ministarstvu financija –
Poreznoj upravi, Hrvatskom zavodu za mirovinsko osigura­nje, Hrvatskom zavodu
za zdravstveno osigura­nje, Hrvatskom zavodu za zapoš­ljava­nje i drugima;

4. izvješćiva­nje svih zainteresiranih subjekata o svim relevantnim
podacima iz ­njihovog djelokruga;

5. vođe­nje centralnog računovodstva osobnih računa osiguranika za
obvezno mirovinsko osigura­nje za starost na teme­lju individualne
kapitalizirane šted­nje.

VII. PRIJELAZNE I ZAVRŠNE ODREDBE

Članak 12.

Oblik, sadržaj, način popu­njava­nja, dostav­lja­nja i kontrole Obrasca
R-S propisat će REGOS pravilnikom koji će donijeti u roku 30 dana od stupa­nja
na snagu ove Uredbe.

Članak 13.

Obveznici su dužni podatke iz članka 4. ove Uredbe podnositi od 1. siječ­nja
2002. godine.

Članak 14.

Ova Uredba stupa na snagu danom objave u »Narodnim novinama«.

Klasa: 140-01/01-01/04
Urbroj: 5030104-01-1
Zagreb, 13. rujna 2001.

Potpredsjednik,
zamjenik predsjednika
**dr. sc. Goran Granić,** v. r.

if !supportEmptyParas endif

Uredba, NN 79/2001-1340